
ATNAUJINTŲ (MODERNIZUOTŲ) DAUGIABUČIŲ NAMŲ STATINIO PROJEKTO, ĮGYVENDINTŲ PRIEMONIŲ EKSPERTIZIŲ ATLIKIMO PASLAUGŲ 
                                            TECHNINĖ SPECIFIKACIJA

                                            I. BENDROSIOS NUOSTATOS

 1. Atnaujintų (modernizuotų) daugiabučių namų įgyvendintų priemonių ekspertizė (toliau – Ekspertizė) vykdoma kaip sudėtinė Daugiabučių namų atnaujinimo (modernizavimo) programos, patvirtintos Lietuvos Respublikos Vyriausybės 2004 m. rugsėjo 23 d. nutarimu Nr. 1213, įgyvendinimo stebėsenos dalis, vadovaujantis Daugiabučių namų atnaujinimo (modernizavimo) programos įgyvendinimo stebėsenos tvarkos aprašu, patvirtintu Lietuvos Respublikos aplinkos ministro 2011 m. gruodžio 29 d. įsakymu Nr. D1-1055 (su vėlesniais pakeitimais ir papildymais) ir jame nustatytais tikslais ir uždaviniais.
       2. Ekspertizės tikslas – gauti duomenis apie atliktų statybos rangos darbų kokybę, įgyvendintų priemonių (apšiltintų sienų, stogų, perdangų, pakeistų langų ir durų, įstiklintų balkonų ir kitų) faktines energines ir fizines savybes, jų atitiktį deklaruotoms savybėms, įvertinti projektinių sprendinių efektyvumą ir pagrįstumą, nustatyti vietoje, ar faktiškai įgyvendinti techniniai sprendiniai atitinka projektą, įvertinti techninio darbo projekto atskirų dalių (architektūrinės, konstrukcijų, šildymo, vėdinimo ir oro kondicionavimo, dujotiekio, elektrotechnikos, gaisro aptikimo ir signalizavimo, gaisrinės saugos ir (ar) kitų) detalumą, apimtį, vietoje įvertinti, ar yra projekte numatytų ir natūroje įgyvendintų netinkamų techninių sprendinių, identifikuoti faktiškai natūroje įgyvendintus techninius sprendinius, kurie nebuvo aprašyti techniniame darbo projekte, įvertinti jų tinkamumą ir įgyvendinimo kokybę, pateikti rekomendacijas, kaip gerinti daugiabučių namų atnaujinimo (modernizavimo) kokybę. Eekspertizė vykdoma vadovaujantis Statybos techniniu reglamentu STR 1.04.04:2017 „Statinio projektavimas, projekto ekspertizė“, patvirtintu Lietuvos Respublikos aplinkos ministro 2016 m. lapkričio 7 d. įsakymu Nr. D1-738 „Dėl statybos techninio reglamento STR 1.04.04:2017 „Statinio projektavimas, projekto ekspertizė“ patvirtinimo“ (toliau – STR 1.04.04:2017 „Statinio projektavimas, projekto ekspertizė“), atsižvelgus į Agentūros pateiktas ekspertizės pirkimo technines sąlygas.
        3. Ekspertizė turės būti atlikta 15 (penkiolikai) daugiabučių pastatų, kurie įgyvendino projektą pagal Daugiabučių namų atnaujinimo (modernizavimo) programą. Sutarties įgyvendinimo metu, esant pagrįstam poreikiui, daugiabučių namų adresai sąraše (1 lentelė) galės būti pakeisti:

1 lentelė.
	Eil. Nr.
	Daugiabučio namo adresas

	1
	Masčio g. 4, Telšiai

	2
	Rambyno g. 16A, Telšiai

	3
	Vilniaus g. 18, Telšiai

	4
	Žirmūnų g. 115, Vilnius

	5
	Darželio g. 9, Vilnius

	6
	Vytauto g. 54, Trakai

	7
	Birutės g. 37, Trakai

	8
	Partizanų g. 18, Kaunas

	9
	A.Ramanausko-Vanago g. 4, Kaunas

	10
	Šiaurės per. 6, Kaunas

	11
	Sportininkų g. 22, Klaipėda

	12
	Bokštų g. 9, Klaipėda

	13
	Vingio g. 37, Klaipėda

	14
	Topolių akl. 5A, Kretinga

	15
	Bangų g. 32, Palanga


  
         4. Šios techninės specifikacijos II skyriuje pateikti reikalavimai taikomi kiekvienam daugiabučiam namui atskirai, t. y. pagal šią techninę užduotį turės būti atlikta ekspertizė kiekvienam pastatui.

II. REIKALAVIMAI ĮGYVENDINTŲ PRIEMONIŲ EKSPERTIZEI

              5. Ekspertizė vykdoma vadovaujantis STR 1.04.04:2017 „Statinio projektavimas, projekto ekspertizė“ (toliau – Reglamentas) ir šia technine specifikacija.
              6. Ekspertizės metu atliekami šie darbai:
              6.1. daugiabučio namo atnaujinimo (modernizavimo) projekto ekspertizė (taip pat ir investicijų plano ekspertizė);
              6.2. statinio ekspertizė, apimaninti visas investicijų plane numatytas įgyvendinti valstybės remiamas daugiabučio namo atnaujinimo (modernizavimo) priemones (energinį efektyvumą didinančias ir kitas priemones);
              6.3. įgyvendintų priemonių techninės būklės, jų atitikties projektiniams sprendiniams bei statybos defektų įvertinimas;
              6.4. projektinių sprendinių energinio ir techninio efektyvumo įvertinimas;
              6.5. apibendrinančio (apimančio projekto ir statinio ekspertizės aktus bei papildomus 6.3. ir 6.4. punktų reikalavimus) ekspertizės akto parengimas.
              7. Projekto ekspertizė atliekama pagal Reglamento trečiojo skirsnio 75 punkto nuostatas ne visa apimtimi, bet apimant 75.1., 75.2., 75.5., 75.7. papunkčius.
              8. Statinio ekspertizė atliekama pagal Reglamento penktojo skirsnio 93 ir 99 punktų atvejus, privalomai tikrinant, ar statybos produktai turi atitikties dokumentus.
              9. Įgyvendintų priemonių techninės būklės, jų atitikties projektiniams sprendiniams bei statybos defektų įvertinimas atliekamas:
              9.1. nustatant atsiradusias ir prognozuojamas deformacijas/defektus, jų priežastis bei įvykusias ir prognozuojamas deformacijų/defektų pasekmes: įvertinant projekto sprendinių, statybos rangos darbų kokybės, aplinkos įtaką (statinio naudojimo ar pan.);
              9.2. nustatant ir aprašant atliktų statybos darbų konstrukcinių sprendimų atitikimą techninių normatyvinių dokumentų reikalavimams (pavyzdžiui, cokolio apšiltinimo gylį žemiau nuogrindos, palangių, parapetų apskardinimą, sutapdinto stogo vietose su vertikaliais paviršiais šių paviršių padengimą hidroizoliacine danga, sumontuotų langų ir pan.);
              9.3. įgyvendintų priemonių statybos defektų įvertinimas nustatant galimus pažeidimus. Taip pat nustatyti galimo statybos darbų/netinkamų medžiagų naudojimo pasekmes laikotarpiuose 5 ir daugiau metų po atnaujinimo.
             10. Projektinių sprendinių energinio ir techninio efektyvumo įvertinimas atliekamas palyginant juos su praktikoje taikomais ir žinomais didesnio energinio ir techninio efektyvumo sprendiniais ir kurių kaina artima įgyvendintuose projektuose panaudotų sprendinių kainai.
             11. Apibendrinančio ekspertizės akto, kaip numatyta 6.5 punkte, parengimas atliekamas kaip dokumentas – išvada, kuriame pateikiama:
             11.1. objekto (įgyvendintų priemonių) aprašymas;
             11.2. įgyvendintų priemonių esamos būklės charakteristika (pagal projekto ekspertizės, statinio ekspertizės, statybinių tyrinėjimų, laboratorinių bandymų, skaičiavimų, apžiūros ir kt. duomenis) ir prognozuojamos tolesnės pasekmės virš 5 metų po atnaujinimo;
             11.3. įgyvendintų priemonių techninių charakteristikų atitikties projektiniams sprendiniams įvertinimas ir rekomendacijos projektų kokybei gerinti;
             11.4. įgyvendintų priemonių statybos defektų įvertinimas, atliktų statybos darbų konstrukcinių sprendimų atitikimo techninių normatyvinių dokumentų reikalavimams nustatymas, aprašymas ir rekomendacijų darbų kokybei gerinti pateikimas;
             11.5. rekomendacijos dėl pastato naudojimo (eksploatacijos) siejant su įgyvendintomis priemonėmis;
             11.6. rekomendacijos dėl daugiabučių namų atnaujinimo (modernizavimo) projektinių sprendinių ir statybos rangos darbų kokybės gerinimo, atsižvelgiant į ekspertizės metu gautus rezultatus;
             11.7. neįgyvendintos, bet numatytos įgyvendinti investicijų plane priemonės (pvz., rūsio perdangos šiltinimas ir kt.).
             12.	Prie apibendrinančio ekspertizės akto pridedami projekto ir statinio ekspertizių aktai, atliktų statybinių tyrinėjimų, laboratorinių bandymų bei skaičiavimų dokumentai ir kiti dokumentai, kurie buvo rengiami atliekant ekspertizę.
       
III. SUTARTIES ĮGYVENDINIMAS

              13. Paslauga turi būti atliekama vadovaujantis šia technine specifikacija, paslaugos atlikimo metu galiojančiais ir aktualiais iki perdavimo – priėmimo akto pasirašymo dienos teisės aktais: Lietuvos Respublikos statybos įstatymu, su paslauga susijusiais statybos techniniais reglamentais, standartais, rekomendacijomis bei kitais teisės aktais.
              14. Tiekėjas per 5 darbo dienas nuo sutarties įsigaliojimo dienos turi parengti ir su Agentūra suderinti detalų paslaugos atlikimo planą.
              15. Tiekėjas, atlikdamas šioje techninėje specifikacijoje numatytas veiklas, privalo nuolat bendradarbiauti su Agentūros paskirtais darbuotojais, Agentūrai prašant pristatyti paslaugos rezultatus (įskaitant ir tarpinius rezultatus) žodžiu ar raštu, aiškiai nurodyti, kokiais dokumentais vadovaujantis sudarė Namų dalinės ekspertizės aktą; kokiais metodais ir kokiais duomenimis rėmėsi, atlikdamas šioje techninėje specifikacijoje nurodytas užduotis, atsakyti į klausimus.
            16. Visi dokumentai turi būti parengti lietuvių kalba ir redaguoti, bendroji ataskaita įvertinta kalbos redaktoriaus.
            17. Agentūra pateiktus paslaugos rezultatus priima per 10 kalendorinių dienų, jei randama trūkumų, Tiekėjas juos pašalina per 5 kalendorines dienas. Jei reikia atlikti papildomus tyrimus, šis terminas gali būti pratęsiamas abipusiu sutarimu.
            18. Vykdydamas ekspertizės paslaugą tiekėjas privalo užtikrinti, kad nebūtų pažeistos ar naikinamos konstrukcijos.
            19. Paslaugoms atlikti reikalingas el. paslaugas ir (ar) duomenis Tiekėjas įsigyja savo lėšomis.
            20. Namų ekspertizės aktai ir jį lydintys dokumentai turi būti pateikti Agentūrai elektroninėje laikmenoje (2 vnt.).

IV. BENDROJI ATASKAITA (STUDIJA)

[bookmark: _Hlk195190676]            21. Kiekvieno iš 15 (penkiolikos) atnaujintų (modernizuotų) daugiabučių namų įgyvendintų priemonių ekspertizių rezultatai apibendrinami pagal šios techninės specifikacijos 11 p.
            22. Apibendrinančios 15 (penkiolikos) atnaujintų (modernizuotų) daugiabučių namų  įgyvendintų priemonių atskirų ekspertizių ir rezultatus ataskaitos (studijos) formatas turi būti mokslinio tiriamojo darbo pobūdžio* apimant, bet neapsiribojant:
            22.1.	apibendrintais visų statinių rodikliais ir techninėmis charakteristikomis;
            22.2.	apibendrinta įgyvendintų priemonių naudos analize bei rekomendacijomis dėl priemonių poreikio įgyvendinant panašius daugiabučių namų atnaujinimo (modernizavimo) projektus;
            22.3.	apibendrintais visų statinių įgyvendintų priemonių aprašymais, taip pat jų projektinių sprendinių efektyvumo įvertinimu, atliktų statybos darbų kokybės įvertinimu, rekomendacijomis;
            22.4.	rekomendacijomis dėl daugiabučių namų atnaujinimo (modernizavimo) projektinių sprendinių, statybos rangos darbų kokybės gerinimo.

*Parengta remiantis Bendrąja mokslinių tyrimų metodologija

V. REIKALAVIMAI PASLAUGOS ĮVYKDYMUI

              23.	Įgyvendintų priemonių ekspertizių aktai turi būti pateikti Agentūrai ne vėliau kaip iki 2025 m. lapkričio 14 d.
              24.	Atnaujintų (modernizuotų) daugiabučių bendroji ataskaita (studija) turi būti parengta ir pateikta Agentūrai ne vėliau kaip ne vėliau kaip iki 2025 lapkričio 30 dienos.
              25.	Agentūrai pateikiama po 2 (dvi) aukščiau punktuose nurodytų ataskaitų versijas kompiuterinėje laikmenoje .pdf ir .doc formatais. Papildomai studijos pateikiamos ir kitais darbiniais formatais.
              26.	Ekspertizių išvados ir rekomendacijos atskirai suderintu laiku turi būti pristatytos Aplinkos ministerijos ir Agentūros specialistams.

